แรงซื้อ “บลูชิพ” พยุง SET ปิดบวก 0.32 จุด แนวโน้มพรุ่งนี้ไซด์เวย์ ลุ้นเงินเฟ้อสหรัฐ
SET ปิดบวก 0.32 จุด รับแรงซื้อบลูชิพ และรอติดตามตัวเลขเงินเฟ้อสหรัฐคืนพรุ่งนี้ สำหรับแนวโน้มพรุ่งนี้คาดแกว่งไซด์เวย์ พร้อมให้แนวต้าน 1,675-1,680 จุด แนวรับ 1,555-1,660 จุด

SET ปิดบวก 0.32 จุด รับแรงซื้อบลูชิพ และรอติดตามตัวเลขเงินเฟ้อสหรัฐคืนพรุ่งนี้ สำหรับแนวโน้มพรุ่งนี้คาดแกว่งไซด์เวย์ พร้อมให้แนวต้าน 1,675-1,680 จุด แนวรับ 1,555-1,660 จุด
13 ก.พ. 2566

นายชัยพร น้อมพิทักษ์เจริญ รองกรรมการผู้จัดการสายงานค้าหลักทรัพย์บุคคล บล.บัวหลวง กล่าวว่า ตลาดหุ้นไทยวันนี้ค่อนข้างผันผวน แกว่งไซด์เวย์ทั้งแดนบวกและแดนลบ เนื่องจากนักลงทุนรอติดตามการรายงานตัวเลขเงินเฟ้อสหรัฐฯ คืนวันพรุ่งนี้ ทำให้ยังชะลอการลงทุนในช่วง 2 วันนี้
ด้านปัจจัยในประเทศ เกาะติดการทยอยประกาศงบบริษัทจดทะเบียน ภาพรวมที่ผ่านมายังดูไม่ค่อยสดใสนัก และตลาดยังขาดปัจจัยหนุนใหม่เข้ามา แต่ยังพอมีแรงซื้อหุ้นใหญ่เข้ามาช่วยหนุนดัชนีได้ระดับหนึ่ง ทำให้กลับมายืนบวกได้เล็กน้อย ขณะที่ตลาดหุ้นอื่นในภูมิภาคเอเชียวันนี้ส่วนใหญ่ปรับตัวลง
สำหรับแนวโน้มพรุ่งนี้คาดดัชนีจะแกว่งไซด์เวย์ระหว่างรอลุ้นเงินเฟ้อสหรัฐฯ ซึ่งเป็นปัจจัยที่จะส่งผลต่อการส่งสัญญาณของทิศทางอัตราดอกเบี้ยสหรัฐฯในระยะต่อไป และมีผลอย่างมากต่อตลาดหุ้น พร้อมให้แนวต้าน 1,675-1,680 จุด แนวรับ 1,555-1,660 จุด
หลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 2,484.03 ล้านบาท ปิดที่ 165.00 บาท เพิ่มขึ้น 1.50 บาท
ADVANC มูลค่าการซื้อขาย 2,316.24 ล้านบาท ปิดที่ 210.00 บาท เพิ่มขึ้น 4.00 บาท
AOT มูลค่าการซื้อขาย 1,593.18 ล้านบาท ปิดที่ 72.75 บาท ลดลง 0.25 บาท
DELTA มูลค่าการซื้อขาย 1,541.53 ล้านบาท ปิดที่ 902.00 บาท เพิ่มขึ้น 6.00 บาท
BBL มูลค่าการซื้อขาย 1,308.50 ล้านบาท ปิดที่ 164.00 บาท ราคาไม่เปลี่ยนแปลง